Københavns Adresseavis, 1769-10-18
Til Lotterie=Patrioten og Publicum, J Anledning af det i Adresse=Contoirets Avis Nr. 146. fremsatte Spørsmaal, om et Lotterie=Assurance=Compagnie. Min Herre, Deres Ønske om en Plan til et Assurance=Compagnie for Lotterier, hvorved en Jnteressent mod en billig Præmie kunde faae sit Lod saaledes forsikkret, at han enten ved et lidet Tab, eller vel og aldeles for Indskud maatte vorde frietagen, (fortiener gandske vist at komme under Caracter af et Patriotisk Spørsmaal, baade i Henseende til den giængse Brug, dette Spil nu for Tiden er i de manges Lykke, som det ved en liden Haard, er i Stand til at befordre. (50,000 Rdlr. kan gandske vist giøre en lykkelig, og, om man lod den høyeste Gevinst stige til 100,000, for mindre Tab, skulde baade Lotteriet og Lykken endnu blive fuldkomnere, det kommer an paa at friste Publici Yndest for Mueligheden.) Videre: De alt for almindelige og for adskillige af de fattigere Lykke vovende Jnteressentere, paa Haabet, alt for ofte følgende sensibles Tab, saavel som de adskillige gode Jndflydelser og Anvendelser, som denne Art Spil, kan give Leylighed til i det publiqve Væsen, give, tilsammentagne, min Herres Spørsmaal. gandske vist en fuldkommen Patriotisk Vegt. Det var allene at ønske, at Lotteriernes Forfatning bevarede Plads til nogen heldig Bestemmelse heri, for min Herres Ønske og Publici alt for almindelige Tab; men jeg frygter, at dette vil efter Lotteriernes nærværende Indretning, neppe lade sig giøre; jeg i det mindste, vover mig ikke at indsee det anderledes. Man veed at Lotterier har intet andet at grunde sine Fordeele paa end manges Sammenskud og Tab, vel nogle 100des ja 1000des, for at udgjøre en heldig Treffers Gevinst eller Udbytte. Det er: Lotterie er en Hazard=Handel, eller et Spil, hvori Frygten at tabe, er mange Gange større end Haabet at vinde, og, saalænge, eller i hvilke Handteringer, dette er almindelig, finder ingen Assurance Sted, eller og den bliver saa bekostelig, at den overstiger Capitalen selv. Ligemegen Frygt for Tab, og ligemeget Haab om Gevinst eller Lykke, skulle allene udfordre 50 pro Cent Assurance, end sige i vore Lotterier, hvor Frygten at tabe, er mange Gange større, end Haabet at vinde. Anderledes er det igien i Haarder hvor Haabet er mange Gange større end Frygten, der er Assurancen ikke allene muelig; men kan og med megen Lethed finde Sted. Som til Exempel, J Skibs=Assurancen, hvor man har gjort Erfaring af, at 70 a 74 Skibe gaae lykkelige, mod at et forulykkes, og Haabet om en beholden Seylads, altsaa 70 a 74, Gange større, end Frygten for et ulykkelig Skibbrud. (a) Følgelig er en Skibs=Asseurance ikke allene muelig; men kan endog med megen Lethed, for en taalelig 4, 3, a 2 pro cent lig Assurance=Penge, efter Omstændighederne, baade til Assurantens og Assurandeurens Fordeel, finde Sted. En Frelse, som ikke allene har sin Grund i Skibenes Structur, og Forhold til Luften og Bølgerne, eller i de menneskelige Konsters og Kræfters Anvendelse paa Havet, men en betryggende Bestemmelse, forberger sig tillige her imellem af Almagten selv, der viser sin Orden og Omsorg for det menneskelige Kiøns Conservation, endog herlig i Skibbruddene selv; Thi de Folk, som fare paa Skibene, ere overhoved at regne, gemeenlig mellem 15 og 50 Aar, (ere nogle over 50, saa ere og nogle under 15 Aar, og af disse Aldrer sammenregnede, døe paa Landet til Middel=Tal, ogsaa 1 af 70, og saaledes vore Brødre paa Skibene, med liden Forskiel af Almagten, ligesaa beskiermede paa Bølgerne, som vi paa det Tørre, altsaa er Skibenes Assurance endog indlemmet og grundet i Naturen selv. Af denne Grund skulle Søe=Folkenes egne Personers Assurance ogsaa være meget muelig - videre () Dette er tagen af en Hollandsk Notice. Af Hr. Lytken, i hans Oeconomiske Tanker til høyere Eftertanke, anføres en Fransk Efterretning, hvor For holden settes at være som, 1 til 180, hvilket jeg dog troer nok bliver urigtig, og stridig mod Døds=Lovene, selv. J Tronhiems Stift i Norge, er efter 10 Aars Middel=Tal, den 71de Person af alle Døde, omkommen paa Søen, og altsaa feyler den Hollandske Notice. Ligeledes har man i Brand=Assurancen bemærket, at under 1000de Huuse, neppe et om Aaret ved Jldebrand forulykkes, (vel kan i en Bye af 1000 Huuse, i et Aar opbrænde 20 ja flere Huuse, saa forløber derimod heele 20 Aar, hvorikke et Huus igien aldeles opbrændes.) Altsaa er Haabet mod Ildsvaade 1000de Gange større, end Frygten for den. Følgelig er en Brand=Assurance hvor Haabet er 1000de mod Frygten er 1, ikke allene muelig; men endog muelig for en langt lettere pro Cent, end Søe=Assurancen, hvor Haabet er 70 mod Frygten er 1. Derforretter og denne Slags Assurance 16, 18, 20, 24 Gange lettere end Søe=Assurancen, og saa fremdeles i flere Begivenheder. Overalt er Assurance i mine Tanker en stor Invention, kun at pro Centen ikke bliver for stor, og kunde tiene til mange flere Tings Understøttelse i det Almindelige, end Handelens og Boepælenes herlige Betryggelse. Den vil være den 3die Hoved=Post i de Norske Fiskeriers Befordring, og dette er ikke alt hvortil den kunde bruges i dette Land. Jeg troer og, at en Qvæg Assurance, skulde her i Dannemark, hvor Qvægets Syge tegner til et aarlig Skibbrud og noget meere, ved vel trufne Bestemmelser, blive det Almindelige til anseelig Nytte, og det saa meget mere, som en Qvæg=Assurance kunde indrettes snart med lige saa stor Lethed, som en Brand=Assurance, og en Bonde eller Landmand, for en ringe Udgift af omtrent 3 a 4 sk. a Høvedet er for 8te Høveder 24 sk. a 2 Mk. Danske. om Aaret, befries for Frygt, for Ruin i denne Deel af sin Velfærdt, og saa fremdeles i mange flere Tilfælde, af denne eller anden Beskaffenhed, hvor Haabet er større end Frygten. Med vore Lotterier derimod har det en anden, og langt anden Beskaffenhed, efterdi Frygten er der ikke allene, ikke lige med Haabet, men endog nogle, ja mange Gange større end samme, og, saa længe det er, kan, som oven er erindret, ingen Assurance finde Sted; thi, hvilken fornuftig Mand skulle vel ville forassurere 100 Rdlr. mod 2, 3, 5, 10, 20, 30, ja 40, 50 pro Cent Præmium, (Om Assuranten vilde spendere saa meget) hvor den visse Apparance var at miste 400 Rdlr.; jeg troer enhver betænkede sig, om man endog bortlovede 4de a 3die Deelen af den forhaabende Gevinst selv, og dog vilde dette være Følgen af en Lotterie=Assurance, efter Lotteriernes nærværende Grund=Regler og Udbytte. Jeg vil forklare dette nærmere ved Exempel af Stats=Lotteriet: Dette anseelige og i sin Art temmelig vel indrettede Lotterie, som bestaaer af 50,000 Numere, og 500,000 Rdlrs. Fond, har 3000 egentlige Gevinster, 10,000de Treffer, som faaer hver 10 Rdlr. eller deres Indskud igien, og 37000 Feylere eller aldeles Nieter.